hotchpotch/miracl-hf-unified huggingface dataset:
Moluska
Moluska ni wanyama wasio na mifupa ambao wanaishi zaidi majini, ambamo ni asilimia 23 za wanyama wote walioainishwa. Lakini wengine wanaishi katika nchi kavu, kama vile konokono wengi.
Siku hizi kuna spishi 85,000 za wanyama hao, nazo ni tofauti sana. Spishi nyingine zimekoma.
Jina lilienea kuanzia Kifaransa "mollusque", kutoka neno la Kilatini "molluscus", ambalo mzizi wake ni mollis, yaani laini. Aristotle aliwahi kutumia neno la Kigiriki "τα μαλακά", ta malaka, "vitu laini", kwa aina ya mnyama wa baharini wa jamii ya pweza.
Usoshalisti
Usoshalisti ni nadharia ambayo inahusu siasa na uchumi na kutaka njia kuu za uchumi ziwe na manufaa kwa jamii nzima; ili kuhakikisha hilo, inataka zimilikiwe na umma, dola au taifa.
Chanzo cha nadharia hiyo ni karne ya 18 kutokana na Vita vya uhuru wa Marekani na hasa Mapinduzi ya Kifaransa.
Zilitokea aina nyingi za usoshalisti, kila moja ikiwa ya namna yake. Muhimu zaidi ni ile ya Karl Marx (1818-1883) aliyedai ukomunisti kuwa njia pekee ya kuleta haki na usawa.
Upande wa Afrika, mojawapo ni "Ujamaa" ambao ulipendekezwa na Julius Kambarage Nyerere (1922-1999), rais wa kwanza wa Tanzania, na ulipitishwa katika Tamko la Arusha.
Orodha ya wakuu wa nchi wa Guinea
Ifuatayo ni orodha ya wakuu wa nchi wa Guinea tangu nchi imekuwa huru kutoka kwa Ufaransa mnamo 1958.
Kwa Viongzo wa Kikoloni kabla ya uhuru, "tazama: "Viongo wa Kikoloni wa Guinea
Ahmed Sékou Touré
Ahmed Sékou Touré (au Ahmed Sheku Turay; 9 Januari 1922 – 26 Machi 1984) alikuwa kiongozi wa kisiasa; mkuu wa PDG kutoka nchini Guinea.
Alichaguliwa kama Rais wa kwanza wa Guinea akatumikia kuanzia mwaka 1958 hadi kifo chake 1984. Touré alikuwa miongoni mwa wazalendo wa awali wa Guinea waliojishughulisha katika harakati za kupigania uhuru wa nchi kutoka mikononi mwa Wafaransa.
Mwaka wa 1960, alitangaza chama chake cha Parti démocratique de Guinée (PDG) kuwa chama halali pekee nchini humo na kuongoza tangu hapo kwa utawala wa kiimla. Alichaguliwa kwa maneno tu kwa vipindi saba vya miaka saba, lakini Guinea haikuwa na chama kingine cha kisiasa, na aliwafunga au kuwafukuza nchini viongozi wakubwa wa upinzani dhidi yake .
Muungano wa Madola ya Afrika
Muungano wa Madola ya Afrika ni wazo lililopendekezwa kwa ajili ya shirikisho la baadhi ya nchi zote huru 54 za katika bara la Afrika.
Wazo hili linatokana na shairi la Marcus Garvey la mwaka wa 1924, "Hail, United States of Africa".
Kiongozi wa zamani wa Libya Muammar al-Gaddafi, ambaye 2009 alikuwa mwenyekiti wa Umoja wa Afrika (UA), aliendeleza wazo la Muungano wa Madola ya Afrika katika mikutano mwili ya kanda ya Afrika: wa kwanza mwezi Juni 2007 mjini Conakry, Guinea, halafu tena mnamo mwezi wa Februari mwaka 2009 mjini Addis Ababa, Ethiopia. Gaddafi awali alisukuma kuanzishwa kwa suala hili katika mkutano uliofanyika mwaka 2000 mjini Lomé, Togo, aliealeza UA kama kushindwa kwa baadhi ya mambo; Gaddafi alidai ya kwamba muungano wa kweli pekee ndiyo unaweza kutupatia uthabiti na utajiri kwa Afrika yetu. 
Baadhi ya viongozi wakuu wa UA walikubaliana na shirikisho lililopendekezwa, wakiamini ya kwamba ingeliweza kuleta amani katika Afrika mpya. Alpha Oumar Konaré, Rais wa zamani wa Mali na mwenyekiti wa zamani wa Tume ya Umoja wa Afrika, alizungumzia wazo hili katika sherehe za Siku ya Afrika, mnamo Mei 25, 2006.
Mwenyekiti wa Tume ya Umoja wa Afrika
Mwenyekiti wa Tume ya Umoja wa Afrika ni mkuu wa Tume ya Umoja wa Afrika.
Benedictus
Benedictus ni neno la Kilatini lenye maana ya "Asifiwe". Ni maarufu kama jina la wimbo wa Kiinjili unaotumika kila siku katika Masifu ya asubuhi ya madhehebu mbalimbali ya Ukristo.
Jina hilo linatokana na kwamba ndilo neno la kwanza katika tafsiri ya Kilatini ya wimbo huo ambao, kadiri ya Lk 1:68-79, Zakaria aliutunga siku ya kumtahiri ya mtoto wake, Yohane Mbatizaji. Katika nafasi hiyo alifungua tena kinywa chake na kutoa unabii.
Kabla ya hapo, kwa zaidi ya miezi tisa Zakaria alikuwa bubu na kiziwi kama adhabu ya kutosadiki mara maneno ya Malaika Gabrieli aliyetumwa na Mungu kumpasha habari ya kwamba sala zake na za mke wake Elisabeti zimekubalika, hivyo watazaa mtoto wa kiume, ingawa wote wawili ni wakongwe na Elisabeti ni tasa.
Magnificat
Magnificat (neno la Kilatini lenye maana ya: "Inatukuza") ni jina la utenzi unaotumika sana katika liturujia ya madhehebu mbalimbali ya Ukristo, hasa katika Masifu ya jioni. Jina hilo linatokana na neno la kwanza la wimbo huo katika tafsiri ya Kilatini.
Wimbo huo ni maarufu pia kama Wimbo wa Maria, kutokana na mtunzi wake kadiri ya Injili ya Luka 1:46-55.
Ni mmojawapo kati ya nyimbo nne zinazopatikana katika Injili hiyo.
Humo tunasoma kwamba Bikira Maria alitoa moyoni maneno hayo ya sifa kwa Mwenyezi Mungu akiwa na mimba ndogo ya Yesu baada ya kumshangiliwa na jamaa yake Elisabeti aliyeangazwa na Roho Mtakatifu kuhusu hali yake ya ujauzito na kuhusu ukuu wa mtoto huyo hata akamuita "Mama wa Bwana wangu". Elisabeti alimpongeza Maria kwa baraka hiyo aliyoipata, kubwa kuliko ile ya wanawake wengine wote. Pia alimpa heri kwa imani yake.
Nunc dimittis
Nunc dimittis (kwa Kilatini "Sasa ruhusu") ni maneno ya kwanza ya wimbo wa mzee Simeoni (Lk 2:29-32) katika tafsiri ya Kilatini.
Ndiyo sababu yanatumika kama jina la wimbo huo, mmojawapo kati ya zile nne zinazopatikana mwanzoni mwa Injili ya Luka.
Nafasi asili ya wimbo huo ni kwamba Yosefu na Bikira Maria walikwenda hekaluni Yerusalemu kwa ajili ya utakaso uliotakiwa na sheria ya Musa kwa kila mwanamke aliyejifungua.
Ilikuwa siku 40 baada ya Maria kumzaa Yesu na kwa kuwa mtoto huyo alikuwa wa kiume na wa kwanza kwa mama yake ilibidi atolewe kwa Mungu halafu kukombolewa kwa sadaka ya kondoo au, kwa mafukara, njiwa wawili (Kut 13:12-15; Law 12:1-8).
Kumbe, walipoingia hekaluni, mzee Simeoni, akiongozwa na Roho Mtakatifu, aliwalaki, akamtambua mtoto kuwa ndiye Masiya aliyetarajiwa, akampakata ili kumbariki, akamuomba kwa furaha Mungu amruhusu afe, mradi amemuona aliye wokovu wa mataifa yote.
Maneno yake yalivyoripotiwa na Luka mwinjili ndiyo yanayotumika katika liturujia ya madhehebu mbalimbali ya Ukristo, hasa katika Sala ya mwisho kabla ya kwenda kulala.
Gloria
Gloria (kwa Kilatini "Utukufu"; kirefu ni Gloria in excelsis Deo, yaani "Utukufu kwa Mungu juu kabisa") ni mwanzo wa wimbo maarufu wa Misa ambao unatokana na kunyambua ule wa malaika ambao, kadiri ya Injili ya Luka (2:14), waliwapasha wachungaji habari njema ya kuzaliwa Yesu katika zizi la Bethlehemu.
Inasemekana kwamba wimbo huo ulitafsiriwa na Hilari wa Poitiers kutoka Kigiriki.
Kwa sasa maneno yake ni haya:
Etimolojia
Etimolojia "(kutoka gir. ἐτυμολογία etimología, kupitia ing. etymology)" ni elimu ya maana ya maneno na asili zao.
Maneno pamoja na matamshi na tahajia hubadilika polepole. Yanaweza kuunganishwa au kufupishwa. Maneno huhamia kutoka lugha moja hadi nyingine na hapo yanaweza kubadilisha maana. Maneno mapya yanabuniwa kwa vitu vipya visivyojulikana awali.
Kiswahili ni lugha ya Kibantu na hapo asili ya maneno mengi inaweza kutambuliwa kwa kulinganisha lugha mbalimbali ya Kibantu. Lakini Kiswahili ni pia lugha iliyopokea maneno mengi kutoka nje, hasa kutoka Kiarabu, baadaye kutoka Kireno na lugha za Kihindi na siku hizi kutoka Kiingereza. Ilhali lugha hizi zimepokea pia maneno kutoka asili nyingine wakati mwingine historia ya neno ni kama safari katika historia ya kibinadamu.
Kwa lugha nyingi kuna kamusi za pekee zinazoonyesha etimolojia ya maneno. Kati ya Kamusi za Kiswahili hadi sasa hakuna kamusi ya etimolojia hasa.
Masifu ya jioni
Masifu ya jioni ni kipindi muhimu zaidi cha Sala ya Kanisa katika madhehebu mbalimbali ya Ukristo.
Ni sala rasmi inayofanyika wakati wa jua kuelekea kutua ili kumshukuru Mungu kwa siku inayokaribia kwisha.
Katika utaratibu wa Kanisa la Roma, unaofuatwa na majimbo karibu yote ya Kanisa Katoliki la Kilatini, sehemu kuu za sala hiyo, kati ya utangulizi na baraka ya mwisho, ni utenzi, zaburi mbili (au moja ndefu iliyogawiwa pande mbili), wimbo kutoka Nyaraka za Mitume au kitabu cha Ufunuo, somo fupi au refu kutoka Agano Jipya, kiitikizano, wimbo wa Bikira Maria, maombezi, Baba Yetu na sala ya kumalizia.
Kati ya sehemu hizo, kilele ni maneno ya Injili (wimbo wa Bikira Maria na Baba Yetu).
Masifu ya asubuhi
Masifu ya asubuhi ni kipindi muhimu cha Sala ya Kanisa katika madhehebu mbalimbali ya Ukristo, kwa kuwa kinaonyesha kwamba sala ndiyo kazi ya kwanza ya binadamu siku yoyote.
Ni sala rasmi inayofanyika wakati wa jua kupambazuka ili kumtolea Mungu sifa kwa siku mpya inayoanza, ambayo inadokeza pia ufufuko wa Yesu.
Katika utaratibu wa Kanisa la Roma, unaofuatwa na majimbo karibu yote ya Kanisa Katoliki la Kilatini, sehemu kuu za sala hiyo, kati ya utangulizi na baraka ya mwisho, ni utenzi, zaburi moja (au kipande chake) inayotaja asubuhi, wimbo kutoka Agano la Kale, zaburi nyingine ambayo daima ni ya kusifu Mungu, somo fupi au refu kutoka Biblia ya Kikristo, kiitikizano, wimbo wa Zakaria, maombi, Baba Yetu na sala ya kumalizia.
Kati ya sehemu hizo, kilele ni maneno ya Injili (wimbo wa Zakaria na Baba Yetu).
Lemma
Lemma "(gir. λῆμμα, lemma)", pia kidahizo, ni neno la kutaja umbo la kimsingi la neno. Latumija hasa kwa majina au vichwa vya makala za kamusi ambako maneno hupangwa kufuatana na a-b-c kwa umbo la kimsingi yaani lemma.
Kwa hiyo mtungaji wa kamusi anahitaji kuamua ni nini umbo la neno ambalo litapatikana :
angry "adj" 1 -enye hasira, -enye 
chuki, -enye hamaki "be ~" kasirika. 2 "(of a cut, wound)" 
-enye kupwita. 3 "(sea, sky, clouds)" -a kutisha,
iliochafuka. angrily "adv" kwa hasira/ghadhabu 
chuki.
Hapo lemma ni "angry" na inaonyeshwa kwa maana tofautitofauti kulingana matumizi tofauti. Umbo la "angrily" limeongezwa kama lemma ndogo.
Katika wikipedia "lemma" ni sawa na jina la makala. Lemma ya makala hii unayosoma ni "Lemma" jinsi inavyoonekana katika kichwa.
Ni muhimu kuangalia tahajia ya lemma au jina. Maana ukianzisha makala kwa jina fulani unaunda lemma katika mkusanyiko wa data wa wikimedia. Umbo hili ni muhimu baadaye maana wakati mtu anaweka kiunganishi kwa makala ulioyoanzisha anahitaji kurudia lemma hivihivi bila tofauti. Kama lemma "Julius Nyerere" imeanzishwa lazima utumie tahajia hii si "Julius nyerere" ambayo haitambuliwi katika kiunganishi. Hata hovyo inawezekana kuandaa maumba mbadala kwa njia ya vielekezo ("redirect") na kuzihifadhi kama makala za pekee, mfano Mwalimu Nyerere, Mwalimu Julius Nyerere, Julius Kambarage Nyerere ambazo zote zimeandaliwa kuelekeza kwa "Julius Nyerere" iliyoundwa kama lemma.
Kipal
Kipal ni lugha ya Kivuka-Guinea Mpya nchini Papua Guinea Mpya inayozungumzwa na Wapal. Mwaka wa 2000 idadi ya wasemaji wa Kipal imehesabiwa kuwa watu 1160. Kufuatana na uainishaji wa lugha kwa ndani zaidi, Kipal iko katika kundi la Kipihom.
Kipare (Papua)
Kipare ni lugha ya Kivuka-Guinea Mpya nchini Papua Guinea Mpya inayozungumzwa na Wapare. Isichanganywe na lugha ya Kipare izungumzwayo nchini Tanzania. Mwaka wa 1990 idadi ya wasemaji wa Kipare imehesabiwa kuwa watu 2000. Kufuatana na uainishaji wa lugha kwa ndani zaidi, Kipare iko katika kundi la Kiawin-Pare.
Lego
Lego ni jina la kampuni nchini Denmark inayotengeneza vichezeo mashuhuri ya "Lego". Kampuni ni mtengezaji mkubwa wa vichezeo duniani.
Lego ni hasa matofali madogo ya plastiki yanayoweza kuunganishwa kuunda mifano ya kila kitu.
Kiasili kampuni ilitengeneza michemraba ya ubao na tangu mwaka 1949 mtindo huu ulipanuliwa kwa kutumia plastiki.
Baada ya kufaulu, chaguo la vipande vya kuunganishwa liliongezeka kuwa pamoja na mwanaserere ndogo zenye kichwa, mwili wa juu na mwili wa chini pekee, hivyo zinaweza kutenganishwa na kuunganishwa upya, na magurudumu na vipande vingine kwa kuunda gari. Kuna pia mikusanyo ya vipande vya nyongeza vinavyoruhusu kuunda mifano ya miji, anga la nje, jahazi na meli, maboma, masauri, na mengine mengi.
Tangu mwaka 1977 Lego ilipanuliwa tena kwa vipande vya Lego Technic iliyoongeza injini za umeme, kompresa na pampu za hewa zilizoruhusu kuunda mifano ya trekta au mashine nyingine.
Mtindo huu umepanuliwa katika karne ya 21 kwa vipande vya "Lego Mindstorm" vinavyoruhusu kutengeneza roboti. Kiini chake ni tofali lenye chipu ndani yake inayopokea amri kupitia kompyuta ya nyumbani na amri zinatekelezwa kwa kutumia injini ya umeme na vigunduzi mbalimbali vya nuru, sauti na mgusano.
Kampuni ilianzisha pia miradi ya kitalii ya Legoland ambako mifano ya majengo mashuhuri ya dunia yanaonyeshwa ambayo yameundwa kwa matofali ya Lego.
Kitai (Papua)
Kitai ni lugha ya Kivuka-Guinea Mpya nchini Papua Guinea Mpya inayozungumzwa na Watai. Mwaka wa 1990 idadi ya wasemaji wa Kitai imehesabiwa kuwa watu 900. Kufuatana na uainishaji wa lugha kwa ndani zaidi, Kitai iko katika kundi la Kimadang.
ISMAIL YAHYA(SUMALAY)
SUMALAY ISMAIL YAHYA anafahamika zaidi kama SUMALAY .huyu alitamba sana na wimbo wake ‘GAUNI LA KIJANI’ aliomshirikisha msanii aliyekuwa maarufu sana wakati huo na sasa Matonya.Wimbo huu ulifanya vizuri sana na kutamba katika vituo vingi vya redio hapa Tanzania. alisoma masuala ya muziki katika chuo cha muziki maarufu kama nyumba ya vipaji (Tanzania house of talent ) THT kabla ya kujiunga na Ruby Band.
Mke
Mke ni binadamu wa jinsia ya kike ambaye ameoana na mwanamume.
Katika adhimisho la ndoa, mwanamke anaitwa pia bibi arusi.
Mwanamke wa namna hiyo anaendelea kuitwa mke hadi ndoa ivunjike kwa kifo cha mumewe (hapo ataanza kuitwa "mjane") au kwa talaka (hapo ataanza kuitwa "mtaliki").
Utengano haumuondolei hadhi ya kuwa mke wala haki zinazoendana nayo kadiri ya sheria na desturi za jamii husika.
Mume
Mume ni binadamu wa jinsia ya kiume ambaye ameoana na mwanamke.
Katika adhimisho la ndoa, mwanamume anaitwa pia bwana arusi.
Mwanamume wa namna hiyo anaendelea kuitwa mume hadi ndoa ivunjike kwa kifo cha mkewe (hapo ataanza kuitwa "mjane") au kwa talaka (hapo ataanza kuitwa "mtaliki").
Utengano haumuondolei hadhi ya kuwa mume wala haki zinazoendana nayo kadiri ya sheria na desturi za jamii husika.
Kipindi cha masomo
Kipindi cha masomo (kwa Kilatini "Officium lectionis") ni kipindi muhimu cha Sala ya Kanisa katika madhehebu mbalimbali ya Ukristo.
Ni sala rasmi ambayo kwa asili inafanyika wakati wa usiku: ama usiku kati ama kabla ya pambazuko ili kumtolea Mungu sifa na dua pamoja na kutafakari Neno lake katika utulivu wa hali ya juu.
Katika utaratibu wa Kanisa la Roma, unaofuatwa na majimbo karibu yote ya Kanisa Katoliki la Kilatini, sehemu kuu za sala hiyo, kati ya utangulizi na baraka ya mwisho, ni utenzi, zaburi tatu (au vipande vitatu vya Zaburi), kiitikizano kifupi, somo refu kutoka Biblia ya Kikristo, kiitikizano kirefu, somo refu kutoka maandishi ya Kikristo (hasa ya Mababu wa Kanisa), kiitikizano kirefu na sala ya kumalizia.
Katika siku muhimu zaidi baada ya masomo na viitikizano kuna utenzi mwingine mrefu, maarufu kwa maneno yake ya kwanza katika Kilatini, "Te Deum".
Wanaopenda kurefusha sala hiyo katika kukesha wanaweza wakaongeza zaburi nyingine tatu (au vipande vitatu vya Zaburi) kati ya masomo hayo mawili, halafu nyimbo tatu kutoka Agano la Kale na somo la Injili.
Sala ya mwisho
Sala ya mwisho (au "Kompleto", kutoka jina la Kilatini "Completorium"; kwa Kiingereza "Compline", "Complin", "Night Prayer" or the "Prayers at the End of the Day") katika liturujia ya vipindi ni ile inayofanyika kabla ya kwenda kulala ili kumkabidhi Mungu usalama wa muda wa usiku ambao unadokeza pia kifo.
Madhehebu mbalimbali ya Ukristo (Wakatoliki, Waorthodoksi, Waanglikana na Walutheri) yamepanga kipindi kama hicho katika sala rasmi ya Kanisa.
Sala kama hiyo inashuhudiwa na maandishi ya Klementi wa Aleksandria na Sipriani kwamba ilikuwepo katika Afrika tangu karne ya 2.
Katima monasteri na nyumba nyingi za kitawa, kwa sala hiyo kinaanza kimya kikuu ambacho kishikwe na wote hadi baada ya sala za asubuhi.
Sala ya mchana
Sala ya mchana katika "Liturujia ya vipindi" ni sala rasmi iliyopangwa kwa saa za mchana kati ya Masifu ya asubuhi na Masifu ya jioni.
Imegawanyika katika vipindi vitatu vifupi: Kabla ya adhuhuri, Adhuhuri na Baada ya adhuhuri.
Vipindi hivyo vinatokana na desturi ya Uyahudi iliyoendelea kufuatwa na Wakristo, inavyoshuhudiwa na kitabu cha Matendo ya Mitume.
Kati ya utangulizi na baraka ya mwisho, sala hiyo inaundwa na utenzi, Zaburi tatu au vipande vitatu vya Zaburi moja ndefu, somo fupi kutoka vitabu vingine vya Biblia ya Kikristo, kiitikizano kifupi na sala ya kumalizia.
Flamenco
Flamenco ni jina la aina ya muziki na dansi katika utamaduni wa Hispania.
Inajumlisha
Tangu mwaka 2010 Flamenco inahesabiwa kati ya urithi wa dunia.
Sehemu ya uimbaji ni pia upiga wizani. Hapo kuna njia mbalimbali: kwa makofi, kwa miguu, kwa kupiga ala kama ngoma, kwa kastaneti ambazo ni vipande vya ubao vinavyofungwakwenye vidole.
Sehemu ya dani mara nyingi ni mwanaume mmoja na mwanamke mmoja mbele ya watazamaji, isipokuwa kuna pia makundi ya wachezaji dansi mbele ya watazamaji wanaounga katika kupiga wizani.
Talaka
Talaka (kutoka Kiarabu طلاق) ni hatua ya ndoa kuvunjika moja kwa moja kabla ya mume au mke kufa.
Ni tofauti na utengano kati yao ambao unatokea au hata unakubaliwa rasmi na mamlaka husika: huo unawezesha au pengine unalenga warudiane baadaye.
Pia ni tofauti na tamko rasmi la mahakama ya nchi au ya dini kwamba ndoa haikufungwa kweli, kutokana na kasoro fulani iliyokuwepo wakati wa arusi.
Vatikani ni nchi pekee ambayo hairuhusu talaka, mbali ya Ufilipino ambayo inairuhusu kwa Waislamu tu.
Desturi na sheria kuhusu hatua hiyo na matokeo yake maishani zinatofautiana sana duniani. Mara nyingi unadaiwa uamuzi wa mamlaka fulani, lakini sehemu nyingine unatosha ule wa mume au wa mke tu au wa wote wawili pamoja.
Kwa kawaida uvunjifu wa ndoa una madhara makubwa kwa wote wawili, hasa yule mwenye hali nyonge zaidi (kwa kawaida mwanamke), lakini kwa namna ya pekee kwa watoto wao ambao wanaweza wakaathirika hasa kisaikolojia.
Kelvin Yondan
Kelvin Yondan (amezaliwa tarehe 4 Oktoba 1984) ni mchezaji wa mpira wa miguu kutoka Tanzania. Anacheza nafasi ya beki wa kati
Anachezea klabu ya Yanga Sc nchini Tanzania. Pia anachezea timu ya taifa ya Tanzania Taifa Stars.
moja kati ya mabeki bora afrika mashariki, kwa zaidi ya miaka kumi sasa anaunda ukuta imara wa wana jangwani Yanga. Anakaba kwa nguvu mipira ya juu na chini na undava wa hali ya juu. Anafahamika kwa tackling kali na kuanzisha mashambulizi tokea nyuma.
Uislamu nchini Ivory Coast
Waislamu wamo kwenye asilimia 38.6 ya idadi yote ya wakazi wa nchini Ivory Coast.
In Ivory Coast, Waslamu wanasali, wanafunga, na kutoa sadaka kama inavyohitajika na mafunzo ya Kiislamu, na walio wengi huenda hija na imefanywa kama kiada. Waislamu walio wengi wa Kiivoiri ni dhehebu la Sunni, wanaofuata mafundisho ya Imam Maliki.
Uislamu nchini Djibouti
Uislamu nchini Djibouti una historia ndefu, kwanza unaonekana katika Pembe la Afrika wakati wa zama za uhai wa mtume Muhammad. Leo hii, asilimia 94 ya wakazi wa Djibouti ambao wamekadiriwa kuwa 490,000 ni Sunni, wanaofuata mafundisho ya Imam Shafi'i. Baada ya uhuru, taifa lililokuwa linaanza kujijenga lilipitisha baadhi ya sheria zake zilizokuwa zinafungamana na sheria za Kiislamu.
Morgan Schneiderlin
Morgan Schneiderlin (amezaliwa 8 Novemba, 1989 katika mji wa Obernal huko Ufaransa) ni mchezaji wa mpira wa miguu akiichezea klabu maarufu ya nchini Uingereza Manchester United.
Schneiderlin alianzia kucheza soka katika timu ya nyumbani Rc Strasbourg Mwaka 2005 na mwaka mmoja baadae aliichezea timu ya wakubwa
Mwaka 2008 alihamia Southampoton kwa dau la pauni 1 million alicheza mechi yake ya kwanza dhidi ya Cardiff City Agosti 9,2008 wakati huo Southampton ilikuwa ligi kuu daraja la kwanza alifunga bao lake la kwanza tar 13 Aprill 2010 katika pambano dhidi ya Bristol Rovers waliloshinda 5 kwa 1 alifunga tena bao la mita 35 dhidi ya Nottingham Forest
Makandana
Makandana ni jina la kata ya Wilaya ya Rungwe katika Mkoa wa Mbeya, Tanzania. Wakati wa wa sensa iliyofanyika mwaka wa 2012, kata ilikuwa na wakazi wapatao 7,613 walioishi humo. Msimbo wa posta ni 53503.
Kata ya Makandana ni kata iliyoundwa baada ya kata iliyokuwa ni kata ya Malindo kugawanywa katika kata mbili ambazo ni kata ya Makandana na kata ya Malindo yenyewe.
Lipidi
Lipidi (kwa Kiingereza lipid, kutoka Kigiriki λίπος, lípos, „mafuta“) ni kundi la molekuli ogania zinazojenga dutu kama mafuta, nta na sehemu ya vitamini.
Ni muhimu katika kemia ya viumbehai kwa sababu zinahifadhi nishati ndani ya seli za mwili, zinapitisha habari kati ya seli na kujenga utando wa seli. Kwa hiyo ni sehemu muhimu ya chakula.
Zinapatikana kwa kula algae, mbegu wa mimea, nyama, jibini, siagi na samaki.
Wakati mwingine neno "lipidi" hutumiwa sasa na mafuta lakini hali halisi mafuta ni kundi la lipidi tu.
Andrey Marcel Ferreira Countinho
Andrey Marcel Ferreira Countinho (amezaliwa 12 Januari 1990) ni mchezaji wa kandanda kutoka Brazil akiichezea klabu ya Kwampong kutoka Korea Kusini akicheza nafasi ya mrengo wa kushoto, pia ana uwezo wa kucheza nafasi ya kiungo mshambuliaji.
Andrey Countinho ni mmoja ya wachezaji wanaopiga faulo kwa ufundi ikiwa anaichezea Santa Cruz kafunga faulo 6 na Taubate 7 na Yanga kafunga faulo 4 mpaka Julai 2015.
Andrey Countinho alianzia soka katika timu ya Vijana ya Santa Cruz ya nchini Brazil ilikuwa mwaka 2007 alipandishwa timu ya wakubwa mwaka 2009 Countinho alicheza mchezo wake wa kwanza mwaka 2010 february akitokea nje ilikuwa dhidi ya Vasco da Gama Countinho alifunga goli lake la kwanza dhidi ya Menereila da santo ilikuwa mnamo mwezi Aprill katika ushindi wa 2 bila Andrey alianza kucheza katika kiwango kizuri mwaka 2011 na Taubate wakaanza kumnyatia na wakamsajiri
Andrey Countinho ajawahi kucheza timu ya Taifa ya Brazil kutokana na nafasi finyu iliyopo Taifa hilo ndipo Andrey anataka achukue utaifa wa Tanzania ili aweze kushiriki michuano ya Kimataifa.
Andrey alisajiliwa nchini Tanzania katika klabu ya Yanga Sc; bao lake la kwanza la ligi lilikuja mnamo Octoba 2014 ulikuwa mchezo dhidi ya Tanzania Plizons Fc akifunga kwa faulo.
Andrey Countinho ameshiriki mashindano matatu Africa ambayo ni Kombe la Mapinduzi African Cup Confederation kombe la Shirikisho na Kagame Cup Cecafa Kombe la mabingwa Africa Mashariki.
Andrey amenyakuwa tuzo ya mchezaji bora wa mwezi katika Timu yake ya Yanga Sc nchini Tanzania pia alifunga magoli manne katika kombe la Mapinduzi Januari 2015
Zamadamu
Zamadamu walikuwa wanyama wenye umbile lililokaribiana na mwili wa binadamu kuliko hata sokwe.
Binadamu wanadhaniwa kuwa walitokana na hao wa kwanza miaka laki kadhaa iliyopita, labda kwa kupitia spishi nyingine za jenasi "homo".
Kwa sasa hakuna tena zamadamu hai duniani, ila mabaki ya mizoga yao yanazidi kupatikana hasa barani Afrika.
Laetoli
Laetoli ni eneo karibu na Bonde la Oltupai (Tanzania), km 45 kusini kwake, ambapo mwaka 1972 Mary Leakey aligundua nyayo za kale (miaka milioni 3.7 iliyopita) za zamadamu watatu waliotembea kwa miguu miwili.
Mwaka 2015 ushirikiano wa watafiti wa Tanzania na wa Italia uliwezesha kugundua nyayo nyingine mbili za msafara huohuo, za mmojawapo zikiwa ndefu sana kuliko nyingine.
Uislamu nchini Misri
Uislamu nchini Misri ndiyo dini kubwa nchini ikiwa na wafuasi wapatao milioni 80.
Idadi hii inabeba asilimia 94.7 ya wakazi wote wa nchini humo na hiyo ni kwa mujibu wa sensa yao ya mwaka wa 2010.
Karibia Waislamu wa nchi nzima ni wafuasi wa madhehebu ya Wasunni, kukiwa na idadi kiasi ya Shia na Ahmadia.
Tangu mwaka 1980, Misri huhesabiwa kama taifa la kidini ijapokuwa haijatambulika rasmi.
Uislamu katika Guinea ya Ikweta
Kwa mujibu wa Ripoti ya 2006 ya Kitengo cha Uhuru wa Dini cha Kimataifa cha Marekani, waumini wa dini ya Kiislamu wapo chini ya asilimia moja idadi ya wakazi wote wa nchi ya Guinea ya Ikweta. Ripoti ya wavuti ya Adherents.com, hata hivyo, imekadiria ya kwamba Waislamu wameongezeka kutoka asilimia 1 hadi asilimia 25% ya jumla ya wakazi wote wa nchini hiyo. Wahindi walio wengi nchini humo ni Waislamu. Kuna msikiti mmoja wa Ahmadiyya nchini humo.
Kitobo (Papua)
Kitobo ni lugha ya Kivuka-Guinea Mpya nchini Papua Guinea Mpya inayozungumzwa na Watobo. Mwaka wa 1980 idadi ya wasemaji wa Kitobo imehesabiwa kuwa watu 2230. Kufuatana na uainishaji wa lugha kwa ndani zaidi, Kitobo iko katika kundi la Kihuon.
Ty Simpkins
Ty Keegan Simpkins (amezaliwa 6 Agosti, 2001) ni mwigizaji filamu mtoto kutoka nchini Marekani. Moja kati ya igizo lake kubwa ni pamoja na "Iron Man 3" (2013), akiwa na Robert Downey, Jr., filamu ya kutisha ya James Wan "Insidious" na toleo lake la pili "Insidious: Chapter 2", na "Jurassic World" (2015). Amepata kuonekana pamoja na ndugu yake wa damu, Ryan Simpkins, katika filamu kama "Pride and Glory" "Revolutionary Road" na Arcadia (filamu)
Uislamu nchini Ethiopia
Uislamu nchini Ethiopia ni dini ya pili kwa wingi wa waumini ambayo inafuatwa sana baada ya Ukristo.
Kwa mujibu wa sensa ya taifa ya mwaka wa 2007, kuna waumini zaidi ya milioni 25 (au 34% ya wakazi wote) ambao ni Waislamiu.
Uislamu ni dini yenye kundi la watu wengi ambao ni Wasomali, Wafar, Wargobba, Waharari, Waberta, Walaba, na Wasilt'e; pia wafuasi wengi miongoni mwao ni Wagurage na Waoromo.
Imani hiyo iliwasili nchini Ethiopia mapema sana, muda mfupi baada ya Hijira.
Neptun
Neptuni ("ing. Neptune)" ni sayari ya nane kutoka kwenye Jua na ya nne kwa ukubwa wa kipenyo katika mfumo wa Jua. Masi yake ni mara 17 ya ile ya Dunia. Pamoja na Mshtarii "(Jupiter)", Zohali "(Saturn)" na Uranus inahesabiwa kati ya sayari jitu za mfumo wetu.
Neptuni inazunguka Jua kwenye obiti yake katika kipindi cha miaka 164.8 kwa umbali wa kilomita bilioni 4.5 au vizio astronomia 30.
Neptuni haionekani kwa macho matupu. Inawezekana ya kwamba Galileo Galilei, aliyekuwa mtu wa kwanza kutumia darubini kuangalia nyota, aliiona alipotazama anga lakini hakuitambua kama sayari, ila kama nyota mojawapo. 
Neptuni ilitambuliwa katika karne ya 19 kutokana na makadirio ya kihisabati wakati wataalamu walitafuta maelezo ya mzingo wa sayari jirani ya Uranus na hapo kuwepo wa sayari ya nyongeza ulitabiriwa. Hivyo ilitazamwa kwenye darubini kwa mara ya kwanza tarehe 23 Septemba 1846 karibu na mahali ilipotabiriwa.
Wavumbuzi mbalimbali walivutana kwa muda kuhusu jina na hatimaye mapendekezo ya kutumia jina la Neptunus, mungu wa Kiroma wa bahari, yalikubaliwa.
Habari nyingi kuhusu Neptuni zimepatikana kutokana na safari ya kipimaanga Voyager 2 iliyopita karibu nayo mwaka 1989.
Nusukipenyo chake ni kilomita 24,765 hivyo mara nne ya Dunia.
Muundo wa Neptuni unafanana na Uranus. Kuna kiini cha mwamba na metali chenye masi inayolingana takribani sawa na Dunia. Kiini hiki kinazungukwa na tabaka nene lenye mchanganyiko wa maji, amonia na methani katika hali ya kiowevu, kwa hiyo sehemu hii inaitwa pia bahari.
Juu yake ziko tabaka za angahewa inayofanywa na gesi kama hidrojeni, heli na methani. Hakuna tofauti kali kati ya sehemu za „angahewa“ na „bahari“ maana hali za mata zinaingiliana kutokana na shinikizo kubwa.
Tabaka za juu za angahewa ni baridi sana zikiwa na jotoridi ya nyuzi za Kelvini °K 55 (°C-218) K. kitovu cha jotoridi kinapanda hadi kufikia takriban °K 5,400 (°C 5,100).
Katika angahewa ya Neptuni zilipimwa dhoruba kali zinazofikia kasi ya zaidi ya kilomita 1600 kwa saa.
Neptuni huwa na mfumo wa bangili uliotambuliwa na Voyager 2.
Mwezi mkubwa unaitwa Tritoni uligunduliwa mwaka 1846, siku chache baada ya sayari yenyewe na kupokea jina lake kutokana na mwana wa mungu wa bahari katika mitholojia ya Kigiriki. Tritoni ina kipenyo cha kilomita 2707.
Katika karne ya 20 miezi mingine ilitambuliwa inayozunguka Neptuni, hadi sasa jumla ni 14 lakini mingi ni midogo.
Neptun huwa haionekani kwa urahisi: macho matupu hayawezi kuiona; ni lazima kutumia darubini, na hata hapo huonekana ikiwa imefifia kama kisahani chenye rangi ya buluu-kijani. Rangi hii imetokana na gesi ya methani inayopatikana kwa wingi katika angahewa yake. Kwa kutumia darubini kubwa, sayari huweza kuonekana kama kaduara kadogo chenye kipenyo cha kama sekunde za tao 2.3..
Nzi
Nzi ni wadudu wadogo wa nusuoda Brachycera katika oda Diptera (yaani “wenye mabawa mawili”). Kwa asili jina hili limetumika kwa wadudu wa familia Muscidae, lakini kwa sababu spishi nyingi za Brachycera hazina majina ya Kiswahili, “nzi” linapendekezwa kama jina kwa Brachycera wote. Nusuoda nyingine ya Diptera, Nematocera, inashirikisha mbu na jamaa wao.
Diptera wote wana mabawa mawili tu yaliyopo kwa mesotoraksi. Mabawa ya nyuma ya asili yamepunguzika na kubadilika kuwa virungu (halteres) ambavyo vinasaidia mdudu ajue mkao wake na mabadiliko ya mwelekeo (kama aina ya gurudumu tuzi). Vipapasio vya Brachycera ni vifupi na vina mapingili machache kuliko Nematocera, mara nyingi matatu tu lakini hadi 7. Spishi nyingi zinabeba unywele (arista) juu ya pingili la tatu la vipapasio. Nzi hawana sehemu za kinywa zinazoweza kutumika kwa kutafuna, kwa hivyo hula chakula cha majimaji au cha chembe ndogo (kama chavua).
Lava wa nzi hawana miguu na wanafanana na minyoo. Kwa kawaida wana meno mawili yaliyopindika (kama kulabu) na spirakulo mbili kwenye nyuma ya kiwiliwili. Huonekana mara nyingi katika nyama iliyooza na katika matunda.
Michael Dudikoff
Michael Joseph Dudikoff (amezaliwa  Oktoba 8, 1954) ni mwigizaji filamu kutoka nchini Marekani ambaye amepata kuwa katika filamu mbalimbali ikiwa pamoja na mfululizo wa filamu za "American Ninja"  (1985–1990), "Tron" (1982), "Bachelor Party" (1984), "Platoon Leader" (1988), "River of Death ()" (1989), "Soldier Boyz" (1996), "Ringmaster" (1998) na "The Silencer" (1999).
Melissa McCarthy
Melissa Ann McCarthy (amezaliwa  Agosti 26, 1970) ni mwigizaji filamu, mchekeshaji, mwandishir, na vilevile mtayarishaji kutoka nchini Marekani.
McCarthy alianza kupata umaarufu kwa uhusika wake wa Sookie St. James kwenye mfululizo wa TV wa "Gilmore Girls" (2000–2007). Kwenye ucheshi wa ABC "Samantha Who?" (2007–2009), amecheza kama Dena. Halafu baadaye akaja kucheza kama Molly Flynn kwenye ucheshi wa CBS "Mike & Molly", uhusika ambao umempatia tuzo ya Primetime Emmy Award for Outstanding Lead Actress in a Comedy Series, vilevile kupata kuchaguliwa mara mbili katika mifululizo iliyofuata hapo baadaye.
Vilevile amechaguliwa (bila kushinda) kwa ajili ya tuzo za Primetime Emmy Award for Outstanding Guest Actress in a Comedy Series kwa kazi yake kama mtangazaji wa "Saturday Night Live" kwa miaka mitatu mfululizo.
McCarthy alianza kupata mafanikio yake makubwa zaidi baada ya kucheza uhusika wake wa Megan Price kwenye filamu ya vichekesho ya mwaka wa 2011 "Bridesmaids," ambayo imepelekea kupata kuingizwa katika tuzo kadhaa ikiwa ni pamoja na Academy Award kwa ajili ya Best Supporting Actress, BAFTA na Screen Actors Guild Award zote kwa ajili ya Best Supporting Actress. Mwaka wa 2013, ameshitiki  katika filamu ya vichekesho maarufu kama "Identity Thief" na "The Heat". Pia ameonekana katika filamu kama vile "The Nines", "The Back-up Plan", "Life as We Know It" and "The Hangover Part III". Mwaka wa 2014, McCarthy amecheza katika filamu ya vichekesho "Tammy" na igizo la "St. Vincent". Mwaka wa 2015, amekuwa gumzo katika magazeti mengi duniani kwa kucheza filamu ya mapigano ya "Spy". Yeye ndiye mwanzilishi wa kampuni ya filamu ya  On the Day Productions akiwa na mumewe Ben Falcone.
McCarthy alizaliwa mjini Plainfield, Illinois, akiwa kama binti wa Sandra na Michael McCarthy. Huyu ni binamu wa mwigizaji na mwanamitindo Jenny McCarthy. McCarthy alilelewa katika "shamba kubwa familia ya Katoliki ya Eire". Moja kati ya mababu zake wana asili ya County Cork. Alihitimu katika chuo cha St. Francis Academy (sasa kinaitwa Joliet Catholic Academy) huko mjini Joliet, Illinois. Kazi yake ilianza na uchekeshaji wa wima. McCarthy ni mhitimu wa The Groundlings, mahali pa kufundishi ucheshi huko mjini Los Angeles, California.
McCarthy ameolewa na mshikaji wake wa zamani, Ben Falcone, mwigizaji na mhitimu wa The Groundlings, mnamo Oktoba 8, 2005. Falcone anafanya mionekano kadha wa kadha katika filamu anazocheza McCarthy, kama vile "Bridesmaids", "The Heat", "Tammy", "Identity Thief" na "Spy". Kwa pamoja, wana mabinti wawili; wa kwanza kazaliwa 2007 na mwingine 2010.
Jada Pinkett Smith
Jada Koren Pinkett Smith (/ˌdʒeɪdə ˌpɪŋkɨt ˈsmɪθ/; amezaliwa na jina la Jada Koren Pinkett; mnamo Septemba 18, 1971) ni mwigizaji wa filamu, mtunzi-mwimbaji wa nyimbo, na mfanyabiashara kutoka nchini Marekani. Alianza shughuli zake mnamo 1990, wakati alipofanya uhusika wa kualikwa katika ucheshi uliodumu kiasi "True Colors". Amecheza katika  "A Different World", imetayarishwa na Bill Cosby, na alishiriki ubavuni mwa Eddie Murphy kwenye filamu ya "The Nutty Professor" (1996). Ameshiriki filamu za maigizo kama vile "Menace II Society" (1993) na "Set It Off" (1996). Ameonekana katika filamu zaidi ya 20 za mitindo mbalimbali, ikiwa ni pamoja na "Scream 2", "Ali", "The Matrix Reloaded", "The Matrix Revolutions", "Madagascar", "Madagascar: Escape 2 Africa", na "Madagascar 3: Europe's Most Wanted".
Mwaka wa  1997, ameolewa na rapa na mwigizaji  Will Smith. Wana watoto wawili, Jaden na Willow. Wawili wameanzisha  Will and Jada Smith Family Foundation, asasi ya kutoa misaada inayotazamia hasa vijana waishio mijini ili waweze kujikimu na vilevile wanafanya kazi na asasi zingine zisizo za kiserikali kama vile  YouthBuild na Lupus Foundation of America.
Kiurdu
Kiurdu ni aina ya lugha ya Kihindi iliyosanifiwa.
Ndiyo lugha rasmi ya Pakistan na ya majimbo 6 ya India (katika nchi hiyo ni mojawapo kati ya 22 zinazokubaliwa na katiba).
Kwa kawaida kinaandikwa kwa herufi za Kiarabu kutokana na uhusiano wake na dini ya Uislamu.
Wanaokitumia kama lugha mama ni watu milioni 65.
[*http://www.ethnologue.com/language/urd Kiurdu kwenye Ethnologue]
Kikurdi
Kikurdi ni kundi la lahaja za Kiajemi zinazotumika na Wakurdi wengi (milioni 20-30 hivi) huko Mashariki ya Kati.
Ni lugha rasmi mojawapo katika nchi ya Iraq.
Milenia ya 7 KK
Makala hii inahusu milenia ya 7 KK (miaka 6999 KK - 6000 KK)
Milenia ya 8 KK
Makala hii inahusu milenia ya 8 KK (miaka 7999 KK - 7000 KK)
Milenia ya 9 KK
Makala hii inahusu milenia ya 9 KK (miaka 8999 KK - 8000 KK)
Milenia ya 10 KK
Makala hii inahusu milenia ya 10 KK (miaka 9999 KK - 9000 KK)
Milenia ya 11 KK
Makala hii inahusu milenia ya 11 KK (miaka 10999 KK - 10000 KK)
Milenia ya 12 KK
Makala hii inahusu milenia ya 12 KK (miaka 11999 KK - 11000 KK)
2030
Ukurasa huo unahusu mwaka 2030. 
Makala hii inahusu mwaka 2030 BK (Baada ya Kristo).
Muda
Muda ni kipindi ambacho mtu aidha alifanya, anafanya au anatarajia kufanya jambo fulani.
Katika maisha ya kila siku mwanadamu hutegemea sana muda ili kufanikisha malengo yake.
Muda hutumika na watu mbalimbali kwa mambo mbalimbali kama itakavyoelezwa hapa chini:
Lakini endapo watautumia muda huo vibaya, hakika hawataweza kufikia malengo waliyojiwekea.
Dada
Dada ni jina ambalo linatumika tu kwa ndugu wa jinsia ya kike tu.
Jina hilo laweza kutumika kuanzia kwa mtoto mwenye umri mdogo hadi mkubwa, bali hutumika pia kuonyesha heshima kwa mwanamke mkubwa.
Imani na sheria
Imani ni kukubaliana na kitu fulani hata kama si cha kuonekana. Kila mtu ana imani yake inayomuongoza katika maisha.
Sheria ni kanuni zinazotungwa na jopo fulani la watu. Katika maisha sheria husaidia sana, hasa katika kuhakikisha kuwa usalama na amani zinakuwepo.
Hapo zamani katika historia ya Kanisa sheria ilitumika hasa katika kuwaleta waliopotea katika ulimwengu wa roho.
Lakini imani imekuwa mbele zaidi ya sheria (Gal 3:10).
Keep On Keepin' On
"Keep On, Keepin' On" ni single ya MC Lyte akiwashirikisha Xscape kutoka katika kibwagizo cha "Sunset Park". Wimbo ulitayarishwa na kusaidia utunzi na Jermaine Dupri na umechukua sampuli ya wimbo wa Michael Jackson wa 1989 "Liberian Girl". Baadaye ukaja kuonekana katika albamu ya tano ya MC Lyte, "Bad As I Wanna B."
Wimbo ulikuwa miongoni mwa nyimbo za MC Lyte zilizoshika chati za juu sana nchini Marekani kwa kushika Na. 10 kwenye chati za "Billboard" Hot 100, pia ukawa wimboi wake wa pili kufanikiwa tunukio la adhabu na RIAA, alipokea tuzo hiyo mnamo tarehe 31 Mei, 1996.
Mwezi Novemba 1996, MC Lyte alitumbuiza kwa kutumia wimbo huu katika msimu wa pili wa ucheshi wa UPN Moesha.
Farakano la Donato
Farakano la Donato lilitokea katika Kanisa la mkoa wa Afrika wa Dola la Roma hasa kati ya Waberberi wa Algeria na Tunisia za leo.
Farakano hilo lilikuwa na nguvu hasa katika karne ya 4 na ya 5.
Mizizi yake ni dhuluma za dola hilo dhidi ya Wakristo waliostawi mapema katika eneo hilo, hasa zile za kikatili zaidi zilizoagizwa na Kaisari Diokletiani.
Farakano lilipewa jina la askofu Donato Mkuu aliyeshika msimamo mkali kuhusu kuwasamehe walioasi ili kuokoa uhai wao.
Katika miaka 303-308 Kaisari Diokletiani alijaribu kwa nguvu zote kuharibu Kanisa na kufuta Ukristo. Mbinu moja ilikuwa kukusanya Maandiko matakatifu yote na kuzichoma moto.
Katika miaka hiyo migumu walitokea hata maaskofu kadhaa na wachungaji walioona heri kuwakabidhi askari Maandiko matakatifu kuliko kufa.
Baada ya mateso hayo kwisha na uhuru wa dini kupatikana, Wakristo walioasi au kukana imani walitaka kurudi. Hata wachungaji na maaskofu waliowahi kuwa dhaifu hiyo walipokelewa tena baada ya kutubu.
Ndipo Wakristo wa Karthago walio wengi walikataa kuwakubali tena. Wakiongozwa na Donato walimkataa aliyechaguliwa kuwa Askofu lakini alitoa Maandiko matakatifu kwa serikali akiwa shemasi.
Donato alisititiza ya kwamba aliyeasi hawezi kutoa sakramenti za kweli. Maana yake akibatiza, kuadhimisha kitubio au kutoa ekaristi, hizo huwa si sakramenti.
Walitaka kuongozwa na wale tu waliosimama imara (au labda: waliokuwa na bahati kutokamatwa).
Ndiyo sababu ya farakano, kwani Kanisa Katoliki lilitetea mafundisho ya kuwa kila Mkristo anaweza kuteleza katika dhambi, lakini toba inaponya makosa yote. Wafuasi wa Donato walijitenga wakijiona ndio Kanisa la kweli lenye waumini na viongozi walio safi.
Kanisa la Wadonato lilifikia kuwa na maaskofu hadi 200. Wakristo wengi walifuata mafundisho ya Donato, hasa wa asili ya Kiberberi vijijini ambao walijisikia wananyonywa na serikali ya Kiroma waliona Wadonato kama chombo cha upinzani wa kisiasa. Kumbe matatizo ya kisiasa na kikabila yaliingilia kati.
Farakano hilo la Donato lilidhoofisha sana Kanisa la Afrika Kaskazini. Wadonato walijivuna kuwa Wakristo bora kuliko wengine.
Viongozi wa Kanisa Katoliki walikosa mara nyingi upendo wakati wa kuwashughulikia.
Farakano hilo lilikuwa jeraha kubwa katika Ukristo wa Afrika Kaskazini. Walipokuja Waarabu mnamo mwaka 670 walikuta Ukristo uliogawanyika na kudhoofika, hasa baada ya dhuluma za Wavandali (wafuasi wa Ario) dhidi ya Wakristo wenyeji.
Si ajabu kwamba katika sehemu hiyo ya Afrika Ukristo ulipotea baada ya miaka kadhaa ya utawala wa Kiislamu. Pamoja na matatizo yaliyowapata chini ya utawala huo, Wakristo wa sehemu za Karthago (Tunisia na Algeria) walikuwa wamewahi kuona mfano huo mbaya wa Ukristo kwa muda mrefu mno.
Donato Mkuu
Donato Mkuu kutoka Casae Negrae alikuwa askofu wa Karthago (leo nchini Tunisia) kuanzia mwaka 313.
Alishika msimamo mkali dhidi ya Wakristo walioasi ili kuokoa uhai wao wakati wa dhuluma ya kikatili ya Dola la Roma dhidi yao, hasa chini ya Kaisari Dioklesian.
Kwa ajili hiyo alisababisha farakano kubwa ambalo lilipewa jina lake na kuenea hasa kati ya Waberberi, kabila lake.
Alifariki mwaka 355 uhamishoni.
Arara
Arara ni mji nchini Brazil ambao upo katika jimbo la João Pessoa takriban km 155 kutoka mji huo.
Una wakazi wapatao 13,258.
Yung Trace
Dao Ranaldo (amezaliwa 8 Desemba 2000 ) bora know na wake hatua jina Yung Trace ni Kiingereza Rapa , mwimbaji-mtunzi na muigizaji , kutoka Epsom, United Kingdom. Yeye ni sahihi kwa Dao Ranaldo Official . Yeye anajulikana kwa albamu yake ya kwanza Main Oppening ilitolewa mwaka 2015 na albamu yake "White Pharaoh" Imetolewa 2015. Pia alijiunga na UK DA SQUAD mwaka 2015 na Patgriller.
On Mei 19, 2015 albamu "Main Opening" ilitolewa. Ni charted kwa #55 mnamo UK Chati. Ni charted kwa #24 R&B Chati. Albamu ilitolewa katika studio Dao Ranaldo rasmi.
On Mei 31, 2015 albamu "White Pharaoh" ilitolewa. Ni kugonga #67 kwenye UK Chati . Ni kugonga #69 juu ya Uingereza R&B Chati . Albamu ilitolewa katika studio Dao Ranaldo rasmi.
Msanii ya Watu wa Urusi
Msanii ya Watu wa Urusi (rus. Народный артист Российской Федерации "narodnyi artist rusiiskoi federatsii") ni cheo juu wa heshima wa Shirikisho la Urusi, ni tuzo kwa ajili ya mafanikio bora katika uwanja wa michezo ya kuigiza, muziki, sarakasi, vaudeville na sinema. Pamoja na katika hali mfumo premium ya Shirikisho la Urusi.
jina la "Msanii ya Watu wa Urusi" ni kupitishwa na wasanii wa Urusi, choreographers, conductors, playwrights, watunzi, wakurugenzi, choirmasters, wasanii muziki, ili kujenga hali ya juu picha, muziki, sarakasi na tamasha programu, majukumu maonyesho na sinema na kutimiza yao, ambao wamefanya michango bora katika maendeleo na utunzaji wa utamaduni wa kitaifa kisanii, malezi ya kizazi cha vijana wa wasanii na kupokea kutambuliwa umma na jamii ya kikazi.
Frumensyo
Frumensyo, kwa Kigeez ፍሬምናጦስ, "Frēmnāṭōs" (Turo, Lebanon, mwanzoni mwa karne ya 4 - Ethiopia, 383 hivi) alikuwa askofu wa kwanza wa Aksum, akiwa ndiye aliyeingiza Ukristo katika ufalme wa Aksum.
Mwaka 316 hivi, wakati alipotawala Kaisari Konstantino Mkuu kule Roma, meli moja ilikuwa safarini kutoka Shamu kwenda Bara Hindi ikaharibika kwenye pwani ya Ethiopia. Vijana wawili waliokolewa wakapelekwa mbele ya mfalme kule Aksum.
Mmojawao, kwa jina Frumensyo, alipata haraka sifa za kuwa mwenye elimu na hekima. Akapanda ngazi kuwa mshauri wa mfalme na mwalimu wa mwana wa mfalme aliyeitwa Ezana. Frumensyo aliweza kupanda mbegu za imani moyoni mwa kijana huyo. Baada ya kuwa mfalme, Ezana akaendelea kumtumia Frumensyo kama mshauri wake.
Siku moja Frumensyo aliomba ruhusa ya mfalme aende nyumbani kuangalia kama wazazi wake bado wanaishi. Mfalme akamruhusu akamwomba atafute kule walimu wanaoweza kufundisha elimu aliyokuwa nayo Frumensyo pamoja na imani ya Kikristo. Frumensyo akamwendea Askofu Mkuu wa Misri aliyemweka wakfu kuwa askofu kwa ajili ya Waethiopia. Hivyo Kanisa lilianza katika nyanda za juu za Ethiopia. Mfalme Ezana akabatizwa akifuatwa na watu wengi wa makao makuu.
Anaheshimiwa kama mtakatifu na Wakristo Waorthodoksi wa Mashariki, Waorthodoksi na Wakatoliki. Sikukuu yake inaadhimishwa nao katika tarehe tofauti: 18 Desemba, 30 Novemba na 27 Oktoba, lakini huko Ethiopia tarehe 1 Agosti.
Ngeli za nomino
Ngeli za nomino ni vikundi vya kisarufi vya majina katika lugha ya Kiswahili.
Kwa mallllllllko mengine, ngeli za nomino ni utaratibu unaotumika kuweka nomino katika tabaka au makundi yanayofanana.
Katika mifano hiyo juu tunaona kwamba sentensi a, b na c ziko sahihi wakati sentensi d si sahihi, kwa sababu imekiuka upatanisho wa kisarufi. Kwa maana hiyo sentensi ‘a’ ipo katika ngeli ya YA-YA na sentensi b na c zipo katika ngeli ya LI-YA. Sentensi d si sahihi kwa sababu nomino maji haina umoja, kwa hiyo haiwezi kuingia katika ngeli ya LI-YA. Kwa msingi huu ngeli za nomino huzingatia sana upatanisho wa kisarufi.
Kwa ujumla, ngeli za Kiswahili huainishwa kulingana na viambishi mbalimbali ambavyo nomino tofauti huchukua katika umoja na wingi.
Jedwali lifuatalo linaonesha ngeli za nomino kwa misingi ya upatanisho wa kisarufi.
Hapa tunaona dhima ya matumizi yake.O-rejeshi ni kiambishi kinachotumiwa kurejelea kwenye nomino ambayo huwa imetajwa kabla ya kitenzi chenyewe kutajwa. Viambishi hivyo ndivyo vinavyosababisha utegemezi katika sentensi.
Hutumika kama kirejeshi. 
Kwa mfano;
Kwa ujumla, Ngeli za Kiswahili huainishwa kulingana na viambishi mbalimbali ambavyo nomino tofauti huchukua katika umoja na wingi.
Gaspard Musabyimana
Gaspard Musabyimana (Nyamugali, Ruhengeri, 12 Machi 1955) ni mwandishi wa Rwanda.
Mbeya City F.C
Mbeya City Council football Club ni timu ya soka ya mjini Mbeya inayoshiriki Ligi kuu ya Vodacom Tanzania Bara ilianzishwa mnamo mwaka 2011
Mbeya city ilianza kushiriki Ligi kuu ya Vodacom mnamo mwaka 2013 ndio ulikuwa msimu wake wa kwanza pia ilicheza soka la kuvutia kwa kushika nafasi ya tatu pia Mbeya City ina wachezaji vijana wanaochipukia kwa sasa Mbeya City ni timu yenye ubora kwa kucheza soka la kuvutia
Rie Yasumi
Memsahib Rie Yasumi(kwa Kijapani: やすみ りえ; Rieko Yasumi, 休 理英子; Kobe, 1 Machi 1972) ni mwandishi kutoka nchi ya Japani.
Camembert (jibini)
Camembert ni jibini laini kutoka Ufaransa. Asili yake iko katika jimbo la kutoka Normandi) kwenye kijiji cha Camembert.
Jibini hii inatengenezwa kwa maziwa ya ng'ombe isiyochemshwa na kuvu ya Camembert ("Penicillium camemberti"). Inaiva angalau wiki 3 ikifunikwa na ganda la fuvu kabla ya kufungwa katika karatasi na kuuzwa. Hutengenezwa kwa umbo la donge mviringo zenye takriban gramu 250.
Camembert changa ni gumu kiasi lakini kadri inavyozidi kuiva inalainika na kupata ladha ya pekee. Ikikaa muda mrefu ladhaa inaweza kuwa kali na watu wengine wanaipenda vile lakini wengine huona inanuka.
Simon Pegg
Simon Pegg (amezaliwa tar. 4 Februari 1970) ni mwigizaji wa filamu kutoka nchini Uingereza.
Matt Dallas
Matthew Joseph "Matt" Dallas (amezaliwa tar. 21 Oktoba, 1982) ni mwigizaji wa filamu na vipindi vya televisheni kutoka nchini Marekani. Anafahamika zaidi kwa kucheza  uhusika wa katika mfululizo wa TV ya ABC Family "Kyle XY".
Dallas alizaliwa mjini Phoenix, Arizona, na alihitimu katika shule ya Arizona School for the Arts. Ana ndugu wawili wa kiume na mmoja wa kike. Alianza kuwa na shauku ya uigizaji tangu akiwa na umri wa miaka 12, wakati bibi yake alivyomchukua katika utayarishaji wa tamthiliya ya "The Ugly Duckling".
Dallas amecheza katika filamu kadhaa, vilevile uhusika katika mfululizo wa TV wa ABC Family, "Kyle XY" kwa misimu mitatu. Mfululizo uliisha mnamo tarehe 16 Machi, 2009 baada ya kukatwa na ABC. Dallas pia ameonekana katika "Camp Slaughter" (2005), "Living The Dream" (2006), na "Babysitter Wanted" (2008). Alikuwa mgeni kwenye kipindi cha TV cha "Entourage".
Mwaka wa 2004, Dallas alionekana katika muziki wa video wa Fan, "Geek Love". Mwaka wa 2005, Dallas alicheza na Mischa Barton kwenye muziki wa video wa James Blunt wa "Goodbye My Lover" na mwaka wa 2008 alionekana katika muziki wa video wa Katy Perry,  "Thinking of You".
Dallas alikuwa mshiriki kwenye TV mchezo wa ABC', "Eastwick", alicheza kama kipenzi cha Roxie (Rebecca Romijn). Mnamo 9 Novemba, 2009, ABC walikataa kuagiza vipengele vingine vya "Eastwick", hatimaye mfululizo ukakatwa. Mwaka wa 2009, ilitangazwa ya kwamba Dallas atacheza kwenye filamu ya "Beauty and the Briefcase" akiwa na Hilary Duff. Dallas alikuwa katika filamu za Kihindi-Kimagharibi iliyoitwa "The First Ride of Wyatt Earp" kama Bat Masterson, ambayo ilitolewa mnamo tarehe 6 Machi, 2012.
Mnamo 6 Januari, 2013, Dallas alitangaza uchumba wake kupitia Twitter kuwa bwana wa Blue Hamilton, mwanamuziki. Wameoana mnamo Julai 5, 2015.
Kirsten Prout
Kirsten Prout (amezaliwa Septemba 28, 1990) ni mwigizaji wa filamu kutoka nchini Kanada ambaye kazaliwa mjini Vancouver, British Columbia. Alipata kucheza katika mfululizo wa TV ya ABC Family, "Kyle XY" alicheza kama Amanda Bloom. Vilevile anajulikana kwa kucheza kama Charlotte "Char" Chamberlin kwenye igizo la vijana la ABC Family,  "The Lying Game" na Abby kwenye Elektra.
Baada ya kumaliza elimu ya juu, Prout alijiunga na Chuo Kikuu cha McGill kwa mwaka mmoja, ambapo alijikita zaidi katika masuala ya fasihi katika Kiingereza. Kiangazi kilichofuata alijiandikisha katika miradi mipya miwili, na hatimaye kuacha kusoma chuo kikuu. Prout ana mdogo wake wa kike anaitwa Jennifer.
Andrianampoinimerina
Andrianampoinimerina (1787-1810) alikuwa muasisi wa ufalme wa Merina (Madagaska) ambaye alipata madaraka yake na kuimarisha nafasi yake katika uwanda wa juu wa kati wa kisiwa cha Madagaska katika karne ya 19.
Mwaka 1875, Andrianampoinimerina alijipa madaraka ya kuwa mfalme wa mojawapo ya falme zilizokuwa zikipigana vita katika Imerina ya kati baada ya kumpindua mtawala aliyepita.
Kwa kutumia mbinu za kidiplomasia na za kijeshi aliendelea kuzichukua tawala za jirani katika himaya yake.
Mnamo mwaka 1792 aliuhamishia mji mkuu wake huko Antananarivo, ambapo alianza kujenga mifumo ya kisiasa na ya kijamaa ya ufalme mpya.
Baada ya mwaka 1800 alianzisha sera ya kuyapiga vita majimbo mengine visiwani humo kwa nia ya kuyaunganisha makabila yote 18.
Katika kutimiza jukumu hilo, alikabiliana na upinzani wa hali ya juu kutoka kwa makabila mengine kisiwani humo kama vile Wasakalava, Wabezanozano na Waambongo.
Hata hivyo, wakati wa kifo chake hapo 1810, Andrianampoinimerina alikuwa ameifanya tayari Imerina kuwa pengine ufalme wenye nguvu zaidi kuliko falme zote katika kisiwa cha Bukini.